**CURRICULUM ÎN DEZVOLTARE LOCALĂ**

**” DOCUMENTELE ÎNCASĂRILOR ȘI PLĂȚILOR ÎN NUMERAR ȘI FĂRĂ NUMERAR”**

**Date de identificare a CDL - ului: ”Documentele încasărilor și plăților în numerar și fără numerar”**

1. Instituția de învățământ: LICEUL TEHNOLOGIC NR. 1, SALONTA

2. Denumirea operatorului economic/instituției publice partenere: S.C. BRUTĂRIA LUI RADU S.R.L.

3. Titlul CDL – ului: **”Documentele încasărilor și plăților în numerar și fără numerar”**

4. Tipul CDL – ului: extinderea învățării suplimentare care răspunde nevoilor operatorului economic partener

5. Profilul/Domeniul de pregătire profesională: Servicii/Economic

6. Calificarea profesională: Tehnician în activități economice

7. Clasa: a XI – a

8. Număr ore: 66

9. Autorii:

- Unitatea de învățământ: prof. NEAGA FLORICA-MARIA

- Operatorul economic: S.C. BRUTĂRIA LUI RADU S.R.L.

**1. Notă de prezentare**

*Denumirea calificării*: Tehnician în activități economice

*Nivel de pregătire*: Învățământ liceal

*Numărul de ore alocat modulului*: **66**

*Scopul modulului* CDL: ***Documentele încasărilor și plăților în numerar și fără* *numerar*** poate fi sintetizat în următoarele:

* dobândirea unei bune pregătiri profesionale în domeniu având în vedere cerințele angajatorilor din domeniul economic, necesare la viitorul loc de muncă, ţinând cont de calificarea care va fi dobândită la sfârşitul studiilor liceale;
* lărgirea domeniului ocupaţional, dar şi aprofundarea aptitudinilor cheie, alături de cele personale şi sociale: comunicarea, lucrul în echipă, gândirea critică, asumarea responsabilităţilor, creativitatea şi sprijinul antreprenorial.

*Rolul CDL - ului în pregătirea de specialitate a elevului*

Curriculum-ul pentru modulul CDL – **Documentele încasărilor și plăților în numerar și fără numerar**se adresează elevilor din clasa a XI-a ciclul superior al liceului tehnologic, profil servicii, având alocate **66** de ore teorie.

Conţinuturile acestui modul, oferă elevilor cunoştiinţe care le permit dezvoltarea abilităţilor practice şi creative privind:

* identificarea modalităţilor de plată;
* structura acestora;
* reguli de completare;
* înregistrarea în contabilitate a tranzacţiilor economice.

Pentru asigurarea premiselor integrării profesionale a absolvenţilor pe piaţa muncii, cât şi pentru formarea profesională continuă, este nevoie de flexibilitate şi adaptare la tipurile de abilități identificate ca fiind necesare în prezent şi mai ales în viitor pe o piaţa a muncii aflată în continuă schimbare şi adaptare la cerinţele impuse de dezvoltarea economică.

Adaptarea la cererea pieţei din municipiul Salonta, dar și din împrejurimi şi necesitatea formării profesionale la nivel european au reprezentat motivele esenţiale pentru includerea acestui curriculum. Elevilor trebuie să li se ofere posibilitatea însuşirii acestor competenţe de bază, care dezvoltă înaltul profesionalism, iniţiativa, perspicacitatea, abilitatea de a opera eficace într-un mediu economic dinamic şi concurenţial, importante pe piaţa muncii.

Din acest considerent, programa a fost concepută astfel încât să dezvolte o arie extinsă de abilităţi legate de: rezolvarea de probleme şi organizarea locului de muncă.

Pe lângă activităţile specifice îşi va dezvolta abilităţi de care tinerii au nevoie pentru ocuparea unui loc de muncă, pentru asumarea rolului în societate ca persoane responsabile, care se instruiesc pe tot parcursul vieţii. Aceste cerinţe, necesare unei vieţi adaptate la exigenţele societăţii contemporane, au fost încorporate în abilităţile cheie.

Acest modul poate constitui o modalitate eficientă de corelare a conţinuturilor modulelor din cultura de specialitate prin prezentarea conceptelor, principiilor şi noţiunilor esenţiale care formează sistemul teoretic, dar şi aplicabilitatea metodelor şi procedurilor larg utilizate în diferite demersuri la locul de muncă.

*Lista de resurse materiale necesare parcurgerii CDL - ului*:

* calculator, videoproiector, imprimantă;
* legislație în contabilitate;
* planul general de conturi;
* documente de evidență operativă și contabilă;
* tablă, cretă, marker, flipchard;
* manuale de specialitate;
* reviste economice;
* monitorul oficial.

**2.Tabel de corelare dintre rezultatele învățării și conținuturile învățării**

Unități de rezultate ale învățării (URÎ) relevante pentru CDL-ul **Documentele încasărilor și plăților în numerar și fără numerar”** :

* **URÎ 1 Caracterizarea modalităților de plată**
* **URÎ 2 Utilizarea instrumentelor de plată**
* **URÎ 3 Inregistrarea în contabilitate a tranzacţiilor economice utilizând instrumentele de plată**

|  |  |  |  |  |
| --- | --- | --- | --- | --- |
| **Rezultate ale învățării suplimentare/**  **Rezultate ale învățării propuse spre aprofundare/extindere** | | | **Conținuturile învățării** | **Situații de învățare** |
| **Cunoștințe** | **Abilități** | **Atitudini** |
| **1** | **2** | **3** | **4** | **5** |
| 1.1.2. Prezentarea caracterizării modalităților de paltă a documentelor încasărilor cu sau fără numerar | 1.2.1. Utilizarea  documentelor privind modalitățile de plată | 1.2.3. Argumentarea în mod concis și veridic a informațiilor cu privire la caracterizarea modalităților de plată | *Caracterizarea modalităţilor de plată:*   * Identificarea modalităţilor de plată; * în numerar; * prin virament (transferul banilor dintr-un cont în altul);cu mijloace electronice (cărţi magnetice). | - Elevul este capabil să caracterizeze modalitățile de plată prin explicații din partea profesorului precum și prin exerciţii practice de identificare a modalităților de plată; |
| 2.1.1. Prezentarea elementelor definitorii privind instrumentele de plată | 2.1.2. Interpretarea conceptelor și trăsăturilor specifice documentelor privind înregistrările cu sau fără numerar | 2.1.3. Manifestarea receptivității în asimilarea conceptelor și trăsăturilor specifice documentelor privind încasările cu sau fără numerar | *Prezentarea instrumentelor de plată:*   * dispoziţie de plată/încasare cu numerar; * ordin de plată; * cec; * cambie; * bilet la ordin; cărţi de plată, etc. | - Prin discuții libere din partea profesorului cu elevii, elevii își vor însuși  noțiunile generale privind instrumentele de plată, dar și tipurile de instrumente de plată.  -exerciții de identificarea a instrumentelor de plată utilizând siteurile băncilor din țară. |
| 2.2.1. Prezentarea regulilor de completare privind instrumentele de plată  3.2.1. Prezentarea echipamentelor , softurilor și documentelor încasărilor și plăților cu sau fără numerar | 2.2.2. Identificarea unor mențiuni și posibilități de transmitere privind utilizarea instrumentelor de plată.  3.2.2. Identificarea diferitelor tipuri de echipamente, softuri și documente privind încasări și plăți cu sau fără numerar  3.2.4 Selectarea, colectarea și prelucrarea informațiilor din documentele privind încasările și plățile cu sau fără numerar | 2.2.3. Asumarea responsabilității în modul de utilizare a instrumentelor de plată  3.2.3. Asumarea responsabilității în utilizarea echipamentelor fiscale, softurilor și documentelor încasărilor și plăților cu sau fără numerar | *Structura instrumentelor de plată:*   * reguli de completare; * menţiuni obligatorii; * operațiuni de regres și protest; * posibilităţi de transmitere (gir, cesiune de creanţă); * utilizarea instrumentelor de plată.   *Prezentarea circuitului instrumentelor de plată:*   * în funcţie de clientul plătitor şi clientul beneficiar (local, intrajudeţean, interjudeţean); * completarea instrumentelor de plată;electronic sau manual, respectând regulile de completare.   *Inregistrează în contabilitate tranzacţiile economice utilizând instrumentele de plată/ Evidenta operativă a operațiilor de încasări și plăți cu numerar și fără numerar:*   * *Aplicații privind înregistrarea obligațiunilor* * *Aplicații privind înregistrarea ordinului de plată* * *Aplicații privind înregistrarea biletului la ordin* * *Aplicații privind alte instrumente de plată* * *Recunoașterea instrumentelor de plată în format listat.* | - Prin explicații din partea profesorului și prin exerciţii practice, elevul va putea să evalueze și să execute diferite înregistrări contabile.  - Pe baza normelor in vigoare, profesorul va prezenta toate regulile de completare, verificare, corectare și circuit pentru documente utilizate pentru realizarea circuitului instrumentelor de plată cu sau fără numerar.  Elevii, utilizând dosarul cu documente personale, în urma discuțiilor cu profesorul vor detalia regulile învățate pe cât mai multe tipuri de înregistrări, privind operațiile economice cu sau fără numerar.  - Elevul demonstrează că este capabil să identifice elementele documentelor cu ajutorul exerciţiilor practice, a studiilor de caz.   * Elevul demonstrează că este capabil să completeze documentele privind încasările cu sau fără numerar, cu respectarea regulilor şi uzanţelor- exerciţii practice, studii de caz, proiecte. |

**CONȚINUTURI**

|  |  |  |
| --- | --- | --- |
| **NR. CRT.** | **CONȚINUTURI** | **NR. ORE ALOCATE** |
| 1 | *Caracterizarea modalităţilor de plată:*   * Identificarea modalităţilor de plată; * în numerar; * prin virament (transferul banilor dintr-un cont în altul); * cu mijloace electronice (cărţi magnetice). | 6 |
| 2 | *Prezentarea instrumentelor de plată:*   * dispoziţie de plată/încasare cu numerar; * ordin de plată; * cec; * cambie; * bilet la ordin; * cărţi de plată, etc. | 6 |
| 3 | *Structura instrumentelor de plată:*   * reguli de completare; * menţiuni obligatorii; * posibilităţi de transmitere (gir, cesiune de creanţă); * utilizarea instrumentelor de plată. | 12 |
| 4 | *Prezentarea circuitului instrumentelor de plată:*   * în funcţie de clientul plătitor şi clientul beneficiar (local, intrajudeţean, interjudeţean); * completarea instrumentelor de plată; * electronic sau manual, respectând regulile de completare. | 18 |
| 5 | *Inregistrează în contabilitate tranzacţiile economice utilizând instrumentele de plată/ Evidenta operativă a operațiilor de încasări și plăți cu numerar și fără numerar:*   * Aplicații privind înregistrarea obligațiunilor * Aplicații privind înregistrarea ordinului de plată * Aplicații privind înregistrarea biletului la ordin * Aplicații privind alte instrumente de plată * Recunoașterea instrumentelor de plată în format listat. | 24 |

**TOTAL ORE: 66**

***3.Sugestii metodologice:***

În procesul de predare a acestui CDL ”**Documentele încasărilor și plăților în numerar și fără numerar**”, profesorul are doar rolul de facilitator, comunicator, colaborator implicând activ pe cel ce învaţă. Se pot utiliza metode ca: observaţia, munca independentă, experimentul, simularea, problematizarea, jocul de rol, turul galeriilor, copacul ideilor, exerciţiul, discuţiile în grup care stimulează critica, învăţarea prin proiecte, studiul de caz, brainstormingul etc.

Aceste metode se caracterizează prin faptul că:

* sunt centrate pe elev şi pe activitate;
* pun accent pe dezvoltarea gândirii, formarea aptitudinilor şi a deprinderilor;
* încurajează participarea elevilor, creativitatea, iniţiativele;
* determină un parteneriat profesor - elev;
* au un puternic accent formativ, nu informativ;
* presupun folosirea unui limbaj de specialitate;
* adaptează metodele de lucru la nivelul clasei.

Vor fi promovate situaţiile din viaţa reală şi se va urmări aplicarea cunoştinţelor la probleme reale, pentru a se ţine cont în măsură mai mare de nevoile elevilor, ale angajaţilor şi ale societăţii. Elevilor li se va permite să aplice propriul mod de înţelegere a conţinutului, prin descoperire, conversaţie şi realizarea de materiale cum ar fi: proiecte, scheme, portofolii.

Repartizarea numărului de ore pe conţinuturi tematice se realizează în funcţie de ritmul de învăţare al elevilor şi de complexitatea conţinutului. Se vor promova metode activ – participative, centrate pe elev, care dezvoltă gândirea încurajează participarea elevilor, dezvoltă creativitatea şi realizează o comunicare multidirecţională.

Activităţile la lecţii vor fi variate, astfel încât, indiferent de stilul de învăţare caracteristic, toţi elevii să dobândească competenţele necesare.

Se recomandă de asemenea organizarea predării-învăţării utilizând activităţi diferenţiate pe grupuri de elevi care facilitează procesul de învăţare. Această metodă se poate aplica pentru verificarea între colegi (verificări şi evaluări ale lucrărilor între colegi), joc de rol (elevii se ajută reciproc, iar profesorul îi îndrumă pentru o învăţare eficientă).

**4.*Sugestii privind evaluarea*:**

Procesul de evaluare pe parcursul anului şi evaluarea finală trebuie să urmărească gradul de dobândire a competenţelor şi nu nivelul de cunoştinţe acumulate. Cunoştinţele ştiinţifice nu reprezintă decât cadrul în care se dezvoltă competenţele. Pe parcursul anului elevul trebuie să fie supus evaluării prin probe de evaluare diferite, în momente diferite, iar rezultatul final al evaluării (atingerea competenţelor) va avea în vedere progresul realizat de acesta.

Elevii trebuie evaluaţi numai în ceea ce priveşte dobândirea competenţelor specificate în cadrul acestui modul.

În situaţia în care elevul nu reuşeşte să demonstreze însuşirea unei competenţe, acesta are posibilitatea de a participa la o nouă evaluare, după o perioadă de pregătire.

Evaluarea continuă se va face prin următoarele instrumente:

* probe scrise
* probe orale
* probe practice
* tehnici alternative( portofoliu; proiect)

**5.BIBLIOGRAFIE**

* Ana Alexandrina Matei, Manual pentru clasa a XI a  *Instrumente de plată,* Editura CD Press, București, 2007
* Legea Contabilității nr. 82/1991, modificată, republicată și actualizată;
* OMFP 1752/2005;
* Norme metodologice pentru întocmirea și utilizarea formularelor comune privind activitatea financiar contabilă elaborate de Ministerul Finanțelor Publice- OMFP 3512/2008
* Codul de procedură fiscală cu normele metodologice de aplicare /aprilie 2009
* [www.edu.ro](http://www.edu.ro)
* [www.tvet.ro](http://www.tvet.ro)
* [www.mfinante.ro](http://www.mfinante.ro)
* [www.eprofu.ro](http://www.eprofu.ro)